**Καλαμάτα, 1 Αυγούστου 2016**

**Καταχώρηση Α.Μ.Κ.Α. φοιτητών**

**στο πληροφοριακό σύστημα γραμματειών**

Σύμφωνα με την με αριθ.  113735 /Ζ1/11-7-2016 απόφαση του Υπουργείου Παιδείας και Θρησκευμάτων, θα πρέπει να καταχωρηθεί στο πληροφοριακό σύστημα γραμματειών ο Α.Μ.Κ.Α. όλων των φοιτητών.

**Όλοι**οι φοιτητές του ΤΙΑΔΠΑ θα πρέπει το αργότερο μέχρι την **Παρασκευή 2 Σεπτεμβρίου 2016,** να επιβεβαιώσουν την ορθότητα των στοιχείων που έχουν καταχωρηθεί στο StudentsWeb

(<https://e-secretary.uop.gr/UNIStudent/>).

Στις περιπτώσεις που τα στοιχεία του Α.Μ.Κ.Α. είναι λανθασμένα ή δεν έχει γίνει αυτόματη καταχώρηση, οι φοιτητές θα πρέπει το αργότερο μέχρι την **Παρασκευή 2 Σεπτεμβρίου 2016,** να προσκομίσουν στη Γραμματεία του Τμήματος έγγραφο που βεβαιώνει τα στοιχεία του Α.Μ.Κ.Α. τους.

**Οι παροχές φοιτητικής μέριμνας (π.χ. σίτιση, επίδομα ενοικίου κλπ) δεν θα είναι διαθέσιμες από το νέο Ακαδημαϊκό Έτος 2016-2017 σε όσους φοιτητές δεν έχουν καταχωρήσει τον Α.Μ.Κ.Α. τους στο πληροφοριακό σύστημα γραμματειών.**

Οι φοιτητές μπορούν να βρουν οδηγίες για την επιβεβαίωση του Α.Μ.Κ.Α. τους στο StudentWeb (βλ. συνημμένο σχετικό αρχείο RDF)

Από την Γραμματεία